open-index/open-wikipedia-markdown huggingface dataset:
Angelo Moreschi

**Angelo Moreschi** (født 13. juni 1952 i Nave i provinsen Brescia i Italia, død 25. mars 2020 i Brescia) var en italiensk katolsk misjonær, biskop, ordensgeistlig og apostolisk vikar i et område vest i Etiopia.

## Liv og virke
### Salesianer, prest
Moreschi inntrådte som 21-åring i salesianerordenen i Albarè, studerte teologi og filosofi i Chiari, avla den 1. september 1974 sine første ordensløfter og sine evige løfter 15. august 1980 i Cremisan ikke langt fra Bethlehem. Den 2. oktober 1982 ble han presteviet i Brescia.

### Misjonær
Fra 1991 virket han som katolsk misjonær i Etiopia. Der grunnla han mange skoler, landbruks- og yrkesskoler.

Han var provinsialrådgiver for sin ordens viseprovins Africa Ethiopia-Eritrea fra 1998 til 2001 og sogneprest i Dilla sør i Etiopia fra 1991 til 2000.

### Biskop
Den 16. november 2000 utnevnte pave Johannes Paul II ha til apostolisk prefekt for det apostoliske prefektur Gambella, og han tiltrådte den 25. februar 2001. Da Gambella ble elevert til apostolisk vikariat den 5. desember 2009 utnevnte pave Benedikt XVI ham til titularbiskop av *Elephantaris in Mauretania* ogtil apostolisk vikar av Gambella. Han ble bispeviet av erkebiskopen av Addis Abeba, Berhaneyesus Demerew Souraphiel C.M., den 31. januar 2010; medkonsekratorer var Tesfay Medhin av Adigrat, og Lorenzo Ceresoli M.C.C.J., emeritert apostolisk vikar av Awasa.

Biskop Moreschi fikk problemer med diabetes type 1 og måtte amputere et ben. Han var i sitt hjemland etter dette,og døde i mars 2020 i en alder av 67 under koronaviruspandemien av følgene av COVID-19. Hans orden priste i en nekrolog hans innsats for ungdom og de fattige.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Biskop Hailé Mariam Cahsai (1885-1970) *1951 
* Erkebiskop Asrate Mariam Yemmer (1904-1990) *1958 
* Kardinal Paulos Tzadua (1921-2003) *1973 
* Kardinal Berhaneyesus Demerew Souraphiel (1948-) *1998 
**Angelo Moreschi*

## Referanser
Samherji

**Samherji hf. ** er et fiske- og fiskeforedlingsselskap på Island. Det er det største fiskeriselskap på Island, og et av de største i Europa. Det ble grunnlagt i Grindavík i 1972. Hovedkontoret ligger i Akureyri, men selskapet opererer på mange steder i Island og i hele verden. Et av deres datterselskaper er salgsselskapet Seagold Ltd.  i England, ledet av Gústaf Baldvinsson.

Den 14. november 2019, gikk Þorsteinn Már Balvinsson  av som konsernsjef og Björgólfur Jóhannesson ble aktiv administrerende direktør.

Samherji eide i 2019 nesten 16 % av de omsettelige kvotene i den Islandske fiskerisektoren.

## Namibia-skandalen i 2019
Den 12. november 2019, publiserte WikiLeaks  tusenvis av dokumenter og e-poster mellom Samherjis ansatte som viste at selskapet hadde betalt hundrevis av millioner ISK til høytstående politikere og tjenestemenn i Namibia, for å sikre Samherji namibiske fiskekvoter. De lekkede opplysningene ble kalt « kalt Fishrot Files» på engelsk. Samme dag startet Jóhannes Stefánsson, som hadde vært Samherjis prosjektleder i Namibia og nå hadde gått inn i rollen som varsler og samarbeidet med namibiske anti-korrupsjonsmyndigheter,  undersøkelser for TV-programmet Kveikur på RÚV  for å finne ut om Samherjis konsernsjef og største aksjonær, Þorsteinn Már Baldvinsson, hadde godkjent å utbetale bestikkelser til statsansatte i Namibia. Den 13. november ble Namibias fiskeriminister Bernhardt Esau og justisminister Sacky Shanghala tvunget til å trekke seg på grunn av deres rolle i saken.

Samherji imøtegikk anklagene ved å publisere en uttalelse der de hevdet at det var Jóhannes Stefánsson som hadde stått bak bestikkelsene og at ingen andre i ledelsen hadde vært klar over det som foregikk. Selskapet viste også til at de hadde engasjert det norske advokatfirmaet Wikborg Rein til å foreta en selvstendig gransking av saken. Selv om Jóhannes innrømmet å ha vært medansvarlig for korrupsjonen, viste ytterligere undersøkelser at han aldri hadde disponert bankkontiene på Kypros som var blitt benyttet til transaksjonene, og at pengeoverføringene hadde fortsatt i tre år etter at han forlot selskapet.

## Referanser


## Eksterne lenker
*
Elias Hadaya

**Elias Hadaya** (født 1998) er en svensk-syrisk fotballspiller som spiller for . 

Han spilte i 2017 og 2018 for Assyriska og kom til Levanger i forkant av 2019-sesongen. 

Som 14-åring debuterte han i svensk 2.divisjon og han var  med på å rykke opp til Allsvenskan med AFC United.

Da han var 16 år reiste han til London for å prøvespille for West Ham. Etter en trening med under 18-laget ble han flyttet opp for å trene med juniorene. 

Elias Hadaya debuterte for  i PostNord-ligaen 12.mai 2019 mot Egersund, en kamp Levanger vant 2-0. Han ble etter denne kampen fast førstekeeper og stod alle kamper i både serie og cup det året.

## Referanser


## Eksterne lenker
*
Røykenbadet

**Røykenbadet**, svømmehall og badeland åpnet i 2017, og ble bygget av NCC for daværende Røyken kommune. Badet eies og drives av Asker kommune, og ligger på Bråset rett sør for Røyken sentrum. Røykenbadet er til sammen 9000 m², og inneholder treningssenter, klatreanlegg, kafeteria og helsebygg, i tillegg til selve badeanlegget. 

## Kilder
* Røykenbadets nettsted
* Asker kommunes nettside om svømmehaller i Asker
* NCCs presentasjonsside om Røykenbadet
Piaggio Ape

**Piaggio Ape** er en trehjuls scootermodell basert på Piaggio Vespa, ment for gods- og varetransport. Den ble introdusert i 1948 og er fremdeles i produksjon. Som trehjuling viste dette transportkjøretøyet seg å være meget godt egnet for en rekke oppdrag med mindre fraktmengder i trange gater. Ordet «**ape**» på italiensk betyr bie, dvs. arbeidsbie, som ble produktnavnet på kjøretøyet, som i begynnelsen ble markedsført som *VespaCar* eller *TriVespa*.

Trehjuling som transportkjøretøy for distribusjonsoppdrag og landbruksbenyttelse, hadde sitt gjennombrudd i etterkrigstiden ettersom det var en stor etterspørsel etter nye fraktekjøretøyer i tidligere krigsherjede land hvor tilgjengeligheten på eldre firehjulskjøretøyer var på et minimum. Størrelsen og ytelsesevnen, sammen med en stor fleksibilitet i oppbygging av kjøretøykonseptet, gjorde trehjulingen meget populær i de italienske byene hvor trange gater var svært vanlig. Evnen til å kunne ta seg fram der et vanlig bilkjøretøy ikke kan, og dermed kan benyttes «overalt», var suksessoppskriften bak den italienske arbeidsbien. Den minste varianten, *Ape 50*, har en lasteevne på 180 kg, dimensjoner på 2,53 meter lengde og 1,26 meter bredde og samlet vekt på 185 kg uten last.

## Ape-varianter
Siden 1947 er en lang rekke ulike modeller blitt satt i produksjon. I 2011 var det samlede produksjonstallet på 1,68 millioner enkeltkjøretøyer med ulike motorvolum fra 50 kubikkcentimeter til 420 kubikkcentimeter med få unntak. Samtlige produkter er trehjulinger, med unntak av en modell, *Ape Poker*, som er en firehjuls minivan fra 1992.

## Galleri


Fil:Piaggio_Ape_MKI.jpg|Ape B
Fil:Piaggio_Ape_C.jpg|Ape C
Fil:Bee_transports_wasp_in_profile.JPG|Ape P501 i profil (med en Vespa om bord )
Fil:Ape_Cross_Country.jpg|Ape Cross Country
Fil:Piaggio_Ape_Poker.jpg|Ape Poker
Fil:Piaggio_Ape50_clean_machine.jpg|Ape 50 som søppelbil
Fil:Apecar.jpg|1977 Apecar LS
Fil:Piaggio_Ape_Calessino_in_Tarifa,_Southern_Spain_-_Limited_Edition_(No._214_of_999).JPG|Ape Calessino (2007-model)


## Referanser


## Litteratur
* Giorgio Sarti, *Ape - Piaggio* Giorgio Nada Editore 2018 ISBN 978-88-7911-698-5
## Eksterne lenker
* Curbsideclassic: 2002 Piaggio Ape
* Piaggio Ape, historien fra Tukxi
Geir Østberg

**Geir Østberg** (født 4. juli 1980) er en norsk tidligere ishockeyspiller som var målvakt nesten hele sin karriere for den norske eliteserieklubben Storhamar Dragons.

Østberg gikk gradene i Storhamarsystemet og kom inn på A-laget høsten 2000 etter en sesong på Gjøvik Hockey. Etter et par år som “læregutt” i par med Jonas Norgren tok han steget opp og bidro kraftig i gullsesongen 03-04. Han var spesielt sterk på straffeslag og ble gjerne tatt inn både under kamp og i straffekonk for å stanse de situasjonene. Skader og trøbbel stanset opp framgangen og etter sesongen 05-06 valgte han å gå til Gjøvik for å få mer spilletid og finne tilbake til formen som trakk han inn i landslagsdiskusjonen. Det ble ikke slik og karrieren fortsatte i Comet Halden, samt med en kamp på benken hos Storhamar i gullsesongen 07-08 før han ga seg.

## Referanser


## Eksterne lenker
* 
* profil på Storhamar Dragons.no
Lee Ha-eun

**Lee Ha-eun** (født 16. oktober 2003) er en sørkoreansk alpinist, som representerer Gyeongbuk Ski Association. Hun trenes av Hur Seung-wook.

## Idrettskarriere
Lee deltok i sitt første FIS-renn i august 2018, i storslalåm i Coronet Peak på New Zealand, da hun deltok i Newzealandsk mesterskap i alpint 2018. I dette mesterskapet kjørte hun ned til 16.-plass i storslalåmrennet og 33.-plass i slalåmrennet. Hun deltok i ett renn i Australia/New Zealand Cup 2019/20, der hun kom på 12.-plass, og hun kom med det på 36.-plass totalt med 22 poeng.

Hun deltok i alpint under Vinter-OL for ungdom 2020. Der kom hun på 39.-plass i super-G, der Amelie Klopfenstein vant. I den påfølgende komvinasjonsslalåmen kjørte hun ut, og fikk dermed ingen plassering i kombinasjonen. Hun kom på 23.-plass i storslalåm, men kjørte ut i slalåm.

Hun deltok i flere renn under Far East Cup i alpint 2019/20, med en 30.-plass i slalåm som beste enkeltresultat. Hun fikk ingen poeng i Far East Cup denne sesongen. Under Sørkoreansk mesterskap i alpint 2020 i februar fikk hun bronse i slalåm.

## Referanser


## Eksterne lenker
* 
*  Profil hos Vinter-OL for ungdom 2020
Samherjadokumentene

Den 12. november 2019, publiserte WikiLeaks  tusenvis av dokumenter og e-postkommunikasjon mellom Samherjis ansatte, kalt Fishrot Filer på engelsk - som viste at selskapet hadde betalt hundrevis av millioner ISK til høytstående politikere og tjenestemenn i Namibia, i den hensikt å skaffe rederiet landets ettertraktede fiskekvote. Samme dag startet Johannes Stefansson, tidligere daglig leder i Samherji i Namibia og en varsler (whistleblower) som jobbet med anti-korrupsjonsmyndigheter i Namibia,  undersøkelser for TV-programet Kveikur på RÚV  for å finne ut om Samherjis konsernsjef og største aksjonær, Þorsteinn Már Baldvinsson, hadde autorisert bestikkelsepenger til Namibias myndighetspersoner. Den 13. november ble Naminbias fiskeriminister, Bernhardt Esau, og justisminister Sacky Shanghala, tvunget til å trekke seg på grunn av deres engasjement i skandalen.

Som svar på disse påstandene, publiserte Samherji en uttalelse der Jóhannes Stefánsson, den tidligere daglige lederen i Samherji i Namibia, ble anklaget for å være bak den påståtte bestikkelser og at andre høyt rangerte ansatte var klar over slike handlinger. Selv om Jóhannes innrømmet å ha vært en del av bestikkelsesopplegget, viste ytterligere registreringer at han aldri hadde hatt kontroll over bankkonti på Kypros, der pengene strømmet gjennom, og at de påståtte bestikkelser fortsatte i tre år etter at han forlot selskapet.

Skandalen har også nådd Norge, da det ble avslørt at de største bank, Den Norske Bank, var involvert i overføring av penger brukt i den påståtte bestikkelser.
Økokrim henla saken i 2021.
## Referanser
Olle Holmquist

**Bert Olav «Olle» Holmquist** (født 15. november 1936 i Skellefteå i Sverige, død 26. mars 2020) var en svensk musiker (trombonist).

## Liv og virke
### Unge år
På 1940-tallet begynte Holmquist å spille basstuba i Frälsningsarméns blåsorkester i Skelleftehamn utenfor Skellefteå. Han spilte snart også trombone, som snart ble hans hovedinstrument. På slutten av 1950-tallet, etter militærtjeneste i musikktroppen ved I 20 i Umeå, flyttet han til Stockholm for større utfordringer.

### Karriere
På 1960-tallet arbeidet Holmquist blant annet med Radiobandet og Toots Thielemans, sin egen gruppe Beatmakers og i oppsetninger med Putte Wickman (klarinett), Arne Domnérus (saksofon), Bengt-Arne Wallin (trompet) og Åke Persson (trombone). Han inngikk også i Quincy Jones band og innledet også et mangeårig samarbeide med ABBA-medlemmene Björn Ulvaeus og Benny Andersson.
 
I 1971 takket Holmquist ja på et tilbud fra det store sveitsiske radiobandet i Zürich. I 1976 flyttet han til Vest-Berlin, der han inngikk i RIAS radioorkester, før han etter noen år i Norddeutscher Rundfunks orkester i Hamburg flyttet hjem til Sverige igjen i 1981.
 
Holmquist ble i 1978 fast medlem i James Last Orchestra, der han spilte med andre musikere som Derek Watkins (trompet), Chuck Findley (trompet), Big Jim Sullivan (gitar) og Jamie Talbot (saksofon). I nesten 40 år med James Last Orchestra deltok Holmquist i turneer over hele verden og nærmere 200 plateinnspillinger. Gjennom årene deltok Holmquist også i konserter og studioinnspillinger med internasjonale artister som Frank Sinatra, Sammy Davis jr., Quincy Jones, The Manhattan Transfer og Jerry Lewis.
 
I Sverige spilte Holmquist med artister som Alice Babs, Monica Zetterlund, Povel Ramel, Lill Lindfors, Ted Gärdestad, Janne Schaffer, Björn Skifs, Tommy Körberg, Lill-Babs, Svante Thuresson, Pugh Rogefeldt, Jerry Williams, Janne «Loffe» Carlsson, Anders Berglund, Anders Ekdahl, Lisa Nilsson, Viktoria Tolstoy, Lisa Ekdahl, Staffan Hellstrand, Orup og Måns Zelmerlöw. Han medvirkete i mange år i Melodifestivalens orkester, spilte i musikaler som *[[Chess (musikal)|Chess]]* og *[[Les Misérables (musical)|Les Misérables]]* og senere var han med i *[[Allsång på Skansen]]s* orkester.

Holmquist var fra 2015 gift med Ann Ekholm. Han døde den 26. mars 2020 med Alzheimers sykdom og covid-19.

## Referanser


## Trykte kilder
* *[[Expressen]], 8. februar 1980, Olle Holmquist intervjuas av Hans Fridlund.
* *Expressen'' 30. juli 1986, Olle Holmquist intervjuas av Hans Fridlund.
* 
* 
## Eksterne lenker
*
Nikolaj Komlitsjenko

**Nikolaj Komlitsjenko** (født 29. juni 1995) er en russisk fotballspiller som spiller for FK Rostov, på lån fra FK Dinamo Moskva.

## Referanser


## Eksterne lenker
*
Sergej Petrov

**Sergej Petrov** (født 1991) er en russisk fotballspiller som spiller for .

## Referanser


## Eksterne lenker
*
Michel Hidalgo

**Michel Hidalgo** (født 22. mars 1933 i Leffrinckoucke i Frankrike, død 26. mars 2020) var en fransk fotballspiller og trener som var trener for det franske landslaget, som kom til semifinalen i VM i fotball 1982 og vant gull i EM i fotball 1984.

## Spillerkarriere
Hidalgos karriere som spiller strakk seg fra 1952 til 1966. Han spilte for klubbene Le Havre AC, Stade de Reims og AS Monaco, hvor sistnevnte klubb var der han var lengst. Hidalgo representerte det franske landslaget én gang, i 1962.

## Trenerkarriere
Hidalgos første klubb som trener var den samme som hans siste som aktiv, nemlig AS Monaco FC. Han ble senere assistenttrener for Frankrikes landslag, som han ble hovedtrener for i 1976. Den neste åtte årene førte han laget til VM i fotball 1978 og 1982, hvor franskmennene nådde semifinalen. Hans store meritt kom på EM i fotball 1984 på hjemmebane, hvor laget vant turneringen. Hidalgo ga seg som landslagssjef etter denne triumfen og ble senere hovedtrener i Olympique de Marseille.

## Referanser


## Eksterne lenker
* 
* 
*
Daniil Fomin

**Daniil Fomin** (født 2. mars 1997) er en russisk fotballspiller som spiller for FK Dinamo Moskva.

## Landslaget
Han ble tatt ut i s EM-tropp til EM i fotball 2021.

## Referanser


## Eksterne lenker
*
Roger Lemerre

**Roger Lemerre** (født 18. juni 1941 i Bricquebec, Frankrike) er en fransk fotballtrener og tidligere fotballspiller. Han har vært trener for det franske herrelandslaget, som han førte til gull under EM i fotball 2000.

## Spillerkarriere
Lemerres karriere som spiller strakk seg fra 1961 til 1975. Han spilte for CS Sedan, FC Nantes, AS Nancy og RC Lens. Han spilte mellom 1968 og 1971 seks kamper for Frankrikes herrelandslag. 

## Trenerkarriere
Lemerre har siden han i 1975 la opp som fotballspiller vært trener for en rekke klubber, samt for flere ulike landslag. Av klubber er de mest nevneverdige RC Lens og RC Strasbourg. Han var i 1998 assistenttrener for Aimé Jacquet, da Frankrike vant VM på hjemmebane. Etter at Jacquet trakk seg tilbake etter triumfen ble Lemerre hovedtrener, noe han var i fire år.

### Landslagstrener for Frankrike
Som trener for Frankrikes U21-landslag ledet han laget til seier i Tournoi de Toulon i 1987. Lemerre fikk en god start på jobben som trener for Frankrikes herrelandslag, da han gjorde laget til europamestere i 2000. Laget vant tittelen etter en nervepirrende finale mot Italia, hvor seiersmålet var et såkalt golden goal, scoret av spissen David Trezéguet. Året etter vant laget også Confederations Cup, og Frankrike hadde dermed alle de tre store internasjonale titlene samtidig.

I VM i fotball 2002 floppet franskmennene. Laget røk ut allerede etter innledende runde, og uten å ha scoret et eneste mål. Blant annet tapte de 2-0 for Danmark, og den skuffende innsatsen i Sør-Korea kostet Lemerre jobben. Han ble erstattet av Jacques Santini.

### Landslagstrener for Tunisia
Etter sparkingen i Frankrike ble Lemerre trener for Tunisias herrelandslag, hvor han ble i seks år. Han førte blant annet laget til en seier i Afrikamesterskapet i fotball i 2004, samt til deltagelse i VM-sluttspillet 2006 i Tyskland. I 2008 ble han sparket fra jobben, og ble kort tid etter presentert som ny trener i nabolandet Marokko.

## Referanser


## Eksterne lenker
*
Geir Flatabø

**Geir Guttorm Flatabø** (født 1956) er en norsk lege og alternativ behandler. Han har i tillegg til konvensjonell legepraksis også drevet med akupunktur og nevrofeedback.

Flatabø har tilkjennegitt en rekke hypoteser om hvordan kosthold påvirker helsen, herunder at det kan ha betydning for sengevæting. Han har også hevdet at et kosthold uten gluten og melkeprodukter kan gi bedring hos pasienter med autisme, ADHD, schizofreni m.m. Denne teorien var det den norske legen Karl Ludvig Reichelt som lanserte i Norge. I likhet med Reichelt har Flatabø gitt uttrykk for vaksineskepsis. I 2015 var han oppnevnt som sakkyndig for en pasient som i Høyesterett fikk tilkjent erstatning for å ha utviklet sykdommen multippel sklerose etter å ha tatt MMR-vaksinen. Han har også tilbudt behandling til pasienter som angivelig skal ha blitt skadet av vaksiner.

Han er en av de få norske legene som har arbeidet etter konseptet DAN (Defeat Autism Now) som er definert av organisasjonen Autism Research Institute som ble etablert i 1967 av Bernard Rimland. Blant hypotesene i dette konseptet er at autisme skyldes forgiftning fra tungmetaller som blant annet er kommet inn i kroppen via vaksiner, og at disse giftstoffene må fjernes med såkalt kelatterapi.

I 2011 sto NRK-programlederen Egil Torheim frem i media og oppga at han hadde kuttet ut både kolesterolmedisiner og blodtrykksmedisiner til fordel for lavkarbo-dietten etter råd fra Flatabø. Dette ble møtt med skepsis fra ekspertise på kosthold.

Flatabø drev sitt eget legekontor i Ulvik da han i 2017 fikk sin legelisens delvis trukket tilbake. Årsaken var at han hadde behandlet pasienter utenfor det som Statens helsetilsyn mente var forsvarlig praksis. Dette relaterte seg særlig til hans behandling av pasienter med autisme. Tilbaketrekkingen medførte at han bare kunne arbeide under tilsyn av en annen lege, hvilket betød at han måtte legge ned fastlegekontoret i Ulvik. Flatabø mente at det bare var snakk om tid før behandlingen han foreskrev sine pasienter ville bli tilstrekkelig dokumentert. Samme år ble han tildelt Brobyggerprisen av foreningen Fritt Helsevalg.

Flatabø anla sak mot staten for å få tilbake sin lisens, og i 2024 vant han frem med sitt syn.  

Han har vært nestleder i foreningen Norsk Protein Intoleranse Forening.

I 1986 vant Flatabø i NRK-programmet Kvitt eller dobbelt med temaet «Urter, vekster og andre nytteplanter». Han har i mange år vært opptatt av urtemedisin.

## Referanser
Diana Andreea Renţea

**Diana Andreea Renţea** (født 14. desember 2002) er en rumensk alpinist som representerer klubben Asociația Sport Club Corona Brașov.  

## Idrettskarriere
### Sesongen 2018/19
Iraola deltok i sitt første FIS-renn i desember 2018, i storslalåm i Plan de Corones i Italia, der hun kom på 39.-plass. Den 22. januar 2019 fikk hun sin første pallplass i et FIS-renn, da hun kom på andreplass i storslalåm i Pamporovo i Bulgaria. Hun deltok i Vinter-EYOF 2019 (European Youth Olympic Festival), og kom der på 38.-plass i slalåm og 46.-plass storslalåm. Under Bulgarsk mesterskap i alpint 2019 kjørte hun ned til sjetteplass i slalåmrennet og storslalåmrennet, og fjerdeplass i super-G. 

### Sesongen 2019/20
Hun deltok i alpint under Vinter-OL for ungdom 2020. Der kom hun på 40.-plass i super-G, der Amelie Klopfenstein fra Sveits vant. I den påfølgende kombinasjonsslalåmen kjørte hun seg opp til 29.-plass i kombinasjonen. I storslalåm kom hun på 31.-plass, og i slalåm kjørte hun ut.

Hun deltok i Junior-VM i alpint 2020, og kom der på 31.-plass i super-G, 29.-plass i kombinasjonen og 61.-plass i storslalåm.

## Referanser


## Eksterne lenker
* 
*  Profil hos Vinter-OL for ungdom 2020
Sergej Pesijakov

**Sergej Aleksandrovitsj Pesijakov** (født 16. desember 1988) er en russisk fotballspiller som spiller for FK Rostov.

## Referanser


## Eksterne lenker
*
Gavriil Katsjalin

**Gavriil Dmitrijevitsj Katsjalin** (født 17. januar 1911, død 23. mai 1995) var en sovjetisk/russisk fotballspiller og trener.

Han ledet det sovjetiske landslaget til lagets to største meritter. I 1956 vant han fotballturneringen under sommer-OL, og i 1960 vant han EM i fotball 1960. Han ledet også laget i tre verdensmesterskap, i 1958, 1962 og 1970.

Han ledet også Dinamo Tbilisi, og i 1964 vant han for første gang i klubbens historie den sovjetiske toppligaen.

## Referanser


## Eksterne lenker
*
Václav Ježek

**Václav Ježek** (født 1. oktober 1923, død 27. august 1995) var en tsjekkisk fotballtrener. Han ledet det Tsjekkoslovakiske landslaget til gull under EM i fotball 1976.

Han begynte sin trenerkarriere i Sparta Praha i 1960, hvor han blant annet vant to nasjonale titler i 1965 og 1967. Etter denne suksessen flyttet han over til nederlandske ADO Den Haag, som han førte til tredjeplass i den nederlandske ligaen. Han var i ADO fra 1969 til 1972, før han ble hovedtrener for landslaget. Han forlot landslaget etter å ikke ha klart å kvalifisere laget til VM i fotball 1978.

Etter landslagsjobben hadde han jobber i Feyenoord, Sparta Praha, Slavia Praha og FC Zürich.

Han døde i 1995, 71 år gammel.

## Referanser


## Eksterne lenker
*
Jegor Sorokin

**Jegor Sorokin** (født 4. november 1995) er en russisk fotballspiller som spiller for FK Krasnodar.

## Referanser


## Eksterne lenker
*
Reziuan Mirzov

**Reziuan Mirzov** (født 22. juni 1993) er en russisk fotballspiller som spiller for FK Khimki, på lån fra FK Spartak Moskva.

## Referanser


## Eksterne lenker
*
Isabella Davis

**Isabella Davis** (født 17. november 2002) er en australsk alpinist, som representerer klubben Thredbo Ski Racing Club. Hun trenes av Craig Branch og Patrick Unterradar, og bor i Canberra. 

## Idrettskarriere
### Sesongen 2018/19
Davis deltok i sitt første FIS-renn i august 2018, i slalåm i Falls Creek i Australia, der hun kom på 12.-plass. Hun deltok i fire renn i Australia/New Zealand Cup i alpint 2018/19, og fikk en 14.-plass i slalåm i Mount Hotham som beste enkeltresultat, men fikk ingen poeng i Australia/New Zealand Cup denne sesongen.

Hun deltok i Australsk mesterskap i alpint 2018 i august, og kom der på femteplass i storslalåm og fjerdeplass i slalåm, av de nasjonale deltakerne. Under det australske juniormesterskapet i alpint kom hun på femteplass i storslalåm og tredjeplass i slalåm. 

### Sesongen 2019/20
Under Australsk mesterskap i alpint 2019 i september kom hun på fjerdeplass i storslalåm, men kjørte ut i slalåm. Hun deltok også i det australske juniormesterskapet, der hun kom på fjerdeplass i storslalåm og femteplass i slalåm.

Hun deltok i alpint under Vinter-OL for ungdom 2020. Der kom hun på 48.-plass i super-G, der Amelie Klopfenstein fra Sveits vant. I den påfølgende kombinasjonsslalåmen kjørte ut, og fikk dermed ingen plassering i kombinasjonen. I storslalåm og slalåm kjørte hun ut.

## Referanser


## Eksterne lenker
* 
*  Profil hos Vinter-OL for ungdom 2020
Ivan Obljakov

**Ivan Sergejevitsj Obljakov** (født 1998) er en russisk fotballspiller som spiller for PFK CSKA Moskva.

## Referanser


## Eksterne lenker
*
Gunnar Olsson

**Gunnar Olsson** (1904–1983) var en svensk skuespiller, regissør og manusforfatter. 

## Filmer (utvalg)
*1933 – *Kanske en diktare* 
*1934 – *Atlantäventyret* 
*1936 – *[[Bombi Bitt och jag]]*
*1938 – *Vi två* 
*1941 – *[[Lasse-Maja (film)|Lasse-Maja]]*
*1942 – *En äventyrare* 
*1942 – *[[Det var jeg som skjøt]]* (Fallet Ingegerd Bremssen)
*1944 – *[[Klokken på Rönneberga]]* (Klockan på Rönneberga)
*1948 – *Janne Vängmans bravader* 
*1949 – *[[Flickan från tredje raden]]*
*1953 – *Dumbom* 
*1953 – *Vägen till Klockrike* 
*1954 – *[[Gabrielle (film)|Gabrielle]]* 
*1957 – *[[Det syvende segl]]* (Det sjunde inseglet)
*1957 – *Gårdarna runt sjön* 
*1958 – *[[De glade tyveårene]]* (Jazzgossen)
*1960 – *[[På en benk i en park]]* (På en bänk i en park)

## Referanser


## Eksterne lenker
*
Daniela Payen

**Daniela Payen Cordero** (født 15. januar 2003) er en meksikansk alpinist.  

## Idrettskarriere
### Sesongen 2019/20
Payen deltok i sitt første FIS-renn i september 2019, i slalåm i Cerro Castor i Argentina, der hun kom på 28.-plass. Hun deltok i to renn i Søramerikacupen i alpint 2019/20, med en 37.-plass i slalåm som beste enkeltresultat, og fikk ingen poeng i Søramerikacupen denne sesongen. Hun deltok i det chilenske juniormesterskapet i alpint i september, og kjørte der ned til ellevteplass i slalåm og 22.-plass i storslalåm. 

Hun deltok i alpint under Vinter-OL for ungdom 2020. Der kom hun på 49.-plass i super-G, der Amelie Klopfenstein fra Sveits vant. I den påfølgende kombinasjonsslalåmen kjørte hun ut, og fikk dermed ingen plassering i kombinasjonen. I storslalåm og slalåm kjørte hun ut.

## Referanser


## Eksterne lenker
* 
*  Profil hos Vinter-OL for ungdom 2020
Ocotea

se egen seksjon

***Ocotea*** er ei planteslekt i laurbærfamilien.

Artene er eviggrønne busker og trær. Blomstene har 9 pollenbærere og kan være enkjønnede eller tvekjønnede. Pollenbærerne har fire pollensekker som sitter i to par ovenfor hverandre. Tepalene sitter igjen som ei skål ved basis av den modne frukten.

Slekta omfatter omtrent 400 arter. De fleste er utbredt i de neotropiske delene av Amerika, men det er også omtrent 45 arter på det afrikanske kontinentet, Madagaskar, Komorene, Maskarenene og Makaronesia.

Det er ingen morfologiske trekk som er unike for slekta, og *Ocotea* er ikke en naturlig gruppe. Molekylærgenetiske studier viser at *Ocotea* er parafyletisk i forhold til de fleste andre amerikanske slekter i laurbærfamilien.

Flere av artene brukes til å produsere eteriske oljer, mens andre er viktige tømmertrær.

Fossiler av *Ocotea* er funnet i Europa i avsetninger fra tidsrommet sein oligocen til overgangen pliocen/pleistocen. 

## Utvalgte arter
* *[[Ocotea bullata]]* – Sør-Afrika
* *[[Ocotea foetens]]* – Kanariøyene, Madeira
* *[[Ocotea odorifera]]* – Brasil
* *[[Ocotea puberula]]* – Sør- og Mellom-Amerika
* *[[Ocotea quixos]]* – Ecuador, Columbia
* *[[Ocotea usambarensis]]* – fjellskoger i Øst-Afrika

## Litteratur
* 
* 
* 
* 

## Eksterne lenker
*
Mia Nuriah Freudweiler

**Mia Nuriah Freudweiler** (født 15. april 2003) er en pakistansk alpinist, som representerer Winter Sports Federation Pakistan (WSFP). 

Hun har vokst opp i Sveits, og bor i Villars-sur-Ollon.

## Idrettskarriere
### Sesongen 2019/20
Freudweiler deltok i sitt første FIS-renn (Entry League FIS) i oktober 2019, i slalåm i Snow Valley i Belgia, der hun kom på 19.-plass. 

Hun deltok i alpint under Vinter-OL for ungdom 2020. dette var første gang Pakistan deltok i Vinter-OL for ungdom. Der kom hun på 46.-plass i super-G, der Amelie Klopfenstein fra Sveits vant. I den påfølgende kombinasjonsslalåmen kjørte hun seg opp til 30.-plass i kombinasjonen. I storslalåm og slalåm kjørte hun ut.

## Referanser


## Eksterne lenker
* 
*  Profil hos Vinter-OL for ungdom 2020 
*  Intervju, Olympic.org
Dmitrij Barinov

**Dmitri Barinov** (født 1996) er en russisk fotballspiller som spiller for FK Lokomotiv Moskva.

## Landslaget
Han ble tatt ut i s EM-tropp til EM i fotball 2021.

## Referanser


## Eksterne lenker
*
Yvonne Lombard

**Yvonne Lombard** (født 28. mai 1929 i Stockholm i Sverige) er en svensk skuespiller.

## Filmografi (utvalg)

*1950 – *[[Mamma gör revolution]]*
*1950 – *Hjärter Knekt*
*1951 – *[[Sterkere enn loven (film)|Sterkere enn loven]]* (Starkare än lagen)
*1952 – *Flyg-Bom*
*1953 – *I dur och skur*
*1954 – *En lektion i kärlek*
*1956 – *[[Ratataa, The Staffan Stolle Story]]* (Ratataa)
*1957 – *[[Med glorien på snei]]* (Med glorian på sned)
*1958 – *Flottans överman* 
*1958 – *Kostervalsen* 
*1959 – *Det svänger på slottet* 
*1960 – *Sommar och syndare* 
*1962 – *[[Nils Holgerssons forunderlige reise (film)|Nils Holgerssons forunderlige reise]]* (Nils Holgerssons underbara resa)
*1971 – *[[Eplekrigen]]* (Äppelkriget)
*1979 – *[[Du er sprø, Marikken]]* (Du är inte klok, Madicken)
*1980 – *[[Marikken på Junibakken]]* (Madicken på Junibacken)
*1981 – *Göta kanal* 
*1983 – *Raskenstam* 
*1988 – *Xerxes* (TV-serie)
*1993-2001 – *[[Rederiet]]* (TV-serie)
*1994 – *Zorn* 
*1994 – *Rapport till himlen* (TV-serie)

## Referanser


## Eksterne lenker
*
Rasmus på loffen (film)

***Rasmus på loffen*** (orig: *Rasmus på luffen*) er en svensk barnefilm fra 1981 basert på Astrid Lindgrens bok med samme tittel. Filmen er regissert av Olle Hellbom. 

## Handling
Filmen utspiller seg i løpet av sommeren 1910. Rasmus er en foreldreløs gutt som bor på barnehjemmet Västerhaga, som drives av den veldig strenge frøken Hök. De barnløse parene som noen ganger kommer for å adoptere et barn, velger ofte jenter med krøllete hår. Til slutt får Rasmus nok og bestemmer seg for å stikke av fra hele Västerhaga, men bestevennen hans Gunnar velger å bli værende ved barnehjemmet. Rasmus søker snart tilflukt i en låve hvor en annen omsteifer Paradis-Oskar har søkt ly for regnet, og ligger og sover i høyet. Om morgenen når Rasmus våkner og får øye på Oskar, forteller Rasmus at han leter etter en far og mor - og ber om å få reise sammen med Oskar.

Oskar er tvilende, men går etter hvert med på dette. Samtidig som de reiser sammen kommer de også opp med deres egen sang: The Cat Song. Oskar forteller Rasmus hvordan omstreifere lever. For å forsørge seg selv spiller Oskar trekkspill og synger sanger, samtidig som Rasmus samler inn penger i Oskars hatt. Men når de ankommer byen Sandö, skjer det et bank-ran - og mistankene lander snart på den omvandrende Oskar. Samtidig som Gustav V av Sverige skal innvie en ny jernbane i byen, skjer et nytt ran.

Oskar og Rasmus må deretter forsøke å stikke av fra den lokale lensmannen, og gjemmer seg i et forlatt hus i skogen. Men dette viser seg snart å være de virkelige bank-ranernes skjulested: Hilding Lif, og hans medskyldige Liander. Når ranerne har forlatt bygningen, oppdager Oskar og Rasmus alt tyvegodset deres. Rettferdige som de to omstreiferne er, ønsker de å levere tilbake alt ranerne har stjålet - og samtidig renvaske Oskar, slik at de kan fortsette sin videre ferd i det fri.

## Rolleliste (i utvalg)
* Allan Edwall – Paradis-Oskar
* Erik Lindgren – Rasmus
* Jarl Kulle – Hilding Lif
* Håkan Serner – Liander
* Emy Storm – Fröken Hök
* Olof Bergström – länsman
* Tommy Johnson – Nilsson
* Lottie Ejebrant – fru Nilsson
* Lena Brogren – Martina
* Göran Graffman – Rosasco Seramonsky
* Svea Holst – Lille-Sara
* Pål Steen – Gunnar

## Referanser


## Eksterne lenker
*
Calogero Rizzuto

**Calogero Rizzuto** (født 20. januar 1955 i Sambuca di Sicilia  på Sicilia i Italia, død 23. mars 2020 i Siracusa) var en italiensk arkitekt og kulturverner.

## Liv og virke
Rizzuto avsluttet i 1983 et arkitekturstudium ved Universitetet i Palermo og virket som arkitekt i Rosolini frem til 1989. Fra 2007 var Rizzuto kulturarvsansvarlig i regionen Sicilia. Han fikk ansvar for kulturminner i Ragusa og Siracusa. Rizzuto arbeidet også ved museet i Kamarina. Fra sommeren 2019 var han den første direktør for arkeologiparken i Siracusa (Parco Archeologico della Neapolis, Villa Romana del Tellaro, det antikke Heloros) og arbeidet for videreutvikling, undersøkelse og sikring av arkeologiske funnsteder.

Rizzuto, som bodde i Rosolini, var gift og hadde fem barn. Han døde i mars 2020 i en alder av 65 år under koronaviruspandemien av følgene av COVID-19.

## Referanser


## Eksterne lenker
* Biografie Calogero Rizzuto
Rennes School of Business

**Rennes School of Business**, tidligere **École supérieure de commerce de Rennes** (forkortet ESC Rennes), er fransk handelshøyskole med hovedsete i Rennes. Skolen ble etablert i 1990. Rennes SB ble rangert som den 56ende beste europeiske handelshøyskolen i 2019 av Financial Times. Skolen har bemerkelsesverdige alumni innenfor næringsliv og politikk.

## Referanser


## Eksterne lenker
*
Stein Emil Vollset

**Stein Emil Vollset** er en norsk lege, forsker og professor.

Vollset er utdannet Universitetet i Bergen og University of California. Han er tidligere professor ved Universitetet i Bergen, institutt for global helse og samfunnsmedisin. Han har også vært ansatt hos Folkehelseinstituttet. Siden 2018 har han vært professor ved University of Washington.

## Referanser


## Eksterne lenker
*
Mona Sandbæk

**Mona Sandbæk** (født 1950) er professor ved Institutt for sosialfag ved Oslomet – storbyuniversitetet.

## Vitenskapelige publikasjoner
Et utvalg av Sandbæks vitenskapelige publikasjoner:

* Johnsen, Anja; Bjørknes, Ragnhild; Iversen, Anette Christine; Sandbæk, Mona (2018). School competence among adolescents in low-income families: does parenting style matter? Journal of Child and Family Studies. Vol. 27.
* Sandbæk, Mona (2017). European Policies to Promote Children's Rights and Combat Child Poverty. 13 s. International Journal of Environmental Research and Public Health. Vol. 14.
* Johnsen, Anja; Iversen, Anette Christine; Lie, Stein Atle; Sandbæk, Mona (2015). Does Poverty in a Scandinavian Welfare State Influence School Competence in Adolescents? Poverty & Public Policy (PPP). Vol. 7.
* Sandbæk, Mona (2012). Child Poverty in a Rich Welfare State. Child Indicators Research. Vol. 6.
* Sandbæk, Mona (2009). Family Income and Children's Perception of parental Support and Monitoring. Social Policy and Society. Vol. 8.
* Sandbæk, Mona; Grødem, Anne Skevik (2009). Barnefattigdom i et rettighetsperspektiv. Fløtten, Tone (Red.). *Barnefattigdom*. kapittel. s. 184-202. Gyldendal Akademisk.
* Sandbæk, Mona (2008). The Council of Europe's Policy to Promote Children's Rights -Achievements and Challenges. International Journal of Child & Family Welfare. Vol. 11.
* Sandbæk, Mona (2001). Bø, Anne K. (2001): ”Foreldre: skolens forlengede arm?” i Fra mottaker til aktør. Sandbæk, M. (red.). Oslo: Gyldendal Akademisk. (s. 226 – 242). ISBN 978-82-13-02545-4. 343 s. Gyldendal Akademisk.
* Kristofersen, Lars B; Sandbæk, Mona (1994). De utsatte familiene og hjelpeapparatet. Evans, Tordis Dalland; Frønes, Ivar; Kjølsrud, Lise (Red.). *Velferdssamfunnets barn*. Kapittel 7. s. 95-107.

## Referanser
Marianne Christiansen

**Marianne Christiansen** (født 1963) er en dansk teolog. Hun er biskop i Haderslev stift i Den danske folkekirken fra 2013.

I 2018 ble hun ridder av 1. grad av Dannebrogordenen.

## Referanser
Kerstin Behrendtz

**Clary Kerstin Margareta Behrendtz**, en tid het hun **Behrendtz Samuelsson**, (1950–2020) var en svensk musikkprodusent og programleder. Hun var virksom som musikkredaktør ved Sveriges Radio. der hun gjorde utvalget av sanger som spilles i en rad ulike programmer, blant dem *[[Radiosporten]]*. Den 31. august 2017 gikk hun av med pensjon.

Hun satt i utvalgsjuryen til Melodifestivalen 2014.

Behrendtz var 1972–1977 gift med regissør Thomas Samuelsson (født 1946) og de fikk sammen sønnen Joacim (født 1972) og datteren Emma (født 1974). Behrendtz døde 69 år gammel av covid-19.

## Referanser


## Eksterne lenker
*Kerstin Behrendtz finns på riktigt Sveriges Radio P4 Östergötland 22 oktober 2012.
*Kerstin Behrendtz på Svensk Mediedatabas
*Kerstin Behrendtz på Linkedin
Likhalm

**Likhalm** eller **likstrå** (norrønt  *líkstrá*) var i eldre tider den sengehalmen en avdød hadde ligget på under dødsleiet. Ordet «likhalm» kunne betegne både underlaget i senga som noen hadde dødd i, og halmen som liket ble lagt på før det kom i kista.  I dag brukes «likstrå» bare i uttrykket «å ligge på likstrå», det vil si å «ligge lik» på lit de parade («paradeseng», leiet for en avdød).

I flere land var det vanlig at likhalmen ble båret ut og brent før likferden. Skikken går tilbake til førkristen tid og var en sikkerhetsakt for de gjenlevende: En trodde halmen kunne skade og gjøre åkre og dyr ufruktbare. Brenninga kunne også omfatte sengeklær og klærne til den døde. Halmen ble gjerne brent fra et godt synlig sted for å varsle om dødsfallet. I de eldste byforordningene i Norge var det forbudt med åpen ild på gater og bytomter, men tillatt å brenne likhalm. Skikken ble praktisert i Norge til inn på 1900-tallet.

Til likvaka («vaktstua») ble kroppen lagt på et underlag av halm på en benk eller et bord, eventuelt i en ferdig kiste, enten i et avstengt rom i huset, på låven eller stabburet. Noen steder rydda en ikke ut av senga før den døde var stelt og lagt på strå en dags tid etter. For å hedre den døde kunne en komme sammen til drikk og dans («likdans») under likvaka, altså før det egentlige gravølet etter selve begravelsen.

## Se også
* Lit de parade, «paradeseng» for avdøde berømtheter
* Likvake, våking over et lik i kista før begravelsen

## Referanser
Oddbjørg Skjær Ulvik

**Oddbjørg Skjær Ulvik** (født 1954) er professor ved Institutt for sosialfag ved Oslomet – storbyuniversitetet.

## Vitenskapelige publikasjoner
Et utvalg av Ulviks vitenskapelige publikasjoner:

* Selseng, Lillian Bruland; Ulvik, Oddbjørg Skjær (2019). Rusproblem og endring i eit diskursperspektiv: ein analyse av praksisforteljingar. Norsk sosiologisk tidsskrift. Vol. 3.
* Ulvik, Oddbjørg Skjær (2019). Matpakker og makt: Risikodiskurser i tidlig barndom. Jansen, Anne; Andenæs, Agnes (Red.). *Hverdagsliv, barndom og oppvekst. Teoretiske posisjoner og metodiske grep*. Kap 7. s. 149-170. Universitetsforlaget.
* Føleide, Marie; Ulvik, Oddbjørg Skjær (2019). Dilemmas and Contradictions in Hearing Children in Care Proceedings Conceptions of Children’s Views in an Indirect Participation Arrangement. The International Journal of Children's Rights. Vol. 27.
* Ulvik, Oddbjørg Skjær; Gulbrandsen, Liv Mette (2019). Barn og barndom i velferdsstaten. Analysestrategier i forskning og profesjonell praksis. Aamodt, Hilde Anette; Dahl, Espen; Gubrium, Erika; Haldar, Marit; Hermansen, Åsmund (Red.). *Sosialt arbeid og sosialpolitikk i samhandling*. Kapittel 7. s. 161-182. Fagbokforlaget.
* Greve, Anne; Garnier, Pascale; Ulvik, Oddbjørg Skjær; Øien, Ingvil; Chantseva, Victoria; Fallang, Bjørg; Gulbrandsen, Liv Mette; Rayna, Sylvie (2019). Food practices and risk constructions in Norwegian and French kindergartens. European Early Childhood Education Research Journal. Vol. 27.
* Bergset, Kari; Ulvik, Oddbjørg Skjær (2019). Parenting in exile: Refugee parents’ multivoiced narratives. International Social Work.
* Aronsson, Karin; Hedegaard, Mariane; Højholt, Charlotte; Ulvik, Oddbjørg Skjær (2018). Rethinking Development: Situated Studies of Children's Perspectives. Hedegaard, Mariane; Aronsson, Karin; Højholt, Charlotte; Ulvik, Oddbjørg Skjær (Red.). *Children, Childhood, and Everyday Life. Children's Perspectives.*. kapittel 1. s. 1-16. Information Age Publishing.
* Ulvik, Oddbjørg Skjær (2018). Constructions of a Culturally Adequate Child: Foster Parents' Developmental Goals and Strategies for their Foster Children. Hedegaard, Mariane; Aronsson, Karin; Højholt, Charlotte; Ulvik, Oddbjørg Skjær (Red.). *Children, Childhood, and Everyday Life. Children's Perspectives.*. Kapittel 5. s. 73-92. Information Age Publishing.
* Hedegaard, Mariane; Aronsson, Karin; Højholt, Charlotte; Ulvik, Oddbjørg Skjær (2018). Children, Childhood, and Everyday Life. Children's Perspectives. ISBN 9781641131704. 257 s. Information Age Publishing.
* Ulvik, Oddbjørg Skjær (2018). Risikodiskurse in der frühen Kindheit. Normalisierung von Kindern und Eltern. Kleeberg-Niepage, Andrea; Rademacher, Sandra (Red.). *Kindheits- und Jugendforschung in der Kritik. (Inter-)Disziplinäre perspektiven auf zentrale Begriffe und Konzepte.*. Kapittel 6. s. 127-146. VS Verlag für Sozialwissenschaften.

## Referanser
Kåre Hagen

**Kåre Hagen** (født 1958) er senterleder ved Senter for velferds- og arbeidslivsforskning (SVA) ved Oslomet – storbyuniversitetet.

Hagen var leder for Velferdstjenesteutvalget, et ekspertutvalg nedsatt av Erna Solbergs regjering som i 2020 la fram NOU 2020: 13 Private aktører i velferdsstaten — Velferdstjenesteutvalgets delutredning I og II om offentlig finansierte velferdstjeneste.

## Vitenskapelige publikasjoner
Et utvalg av Hagens vitenskapelige publikasjoner:

* Gautun, Heidi; Hagen, Kåre (2010). How do middle-aged employees combine work with caring for elderly parents? Community, Work and Family. Vol. 13.
* Lødemel, Ivar; Hagen, Kåre (2010). Fattigdomstiåret 2000-2010: Parentes eller ny kurs for velferdsstaten?. Frønes, Ivar; Kjølsrød, Lise (Red.). *Det norske samfunn*. Kapittel. s. 284-308. Gyldendal Akademisk.
* Andreassen, Tone Alm; Fimreite, Anne Lise; Hagen, Kåre (2009). Introduksjon: NAV i støpeskjeen: Internsjoner og utfordringer. 3 s. Tidsskrift for velferdsforskning.
* Hagen, Kåre (2009). Er en politikkrelevant velferdsforskning egentlig mulig? Christensen, Johan; Nuland, Bjørn Richard; Tranøy, Bent Sofus (Red.). *Hjernen er alene : institusjonalisering, kvalitet og relevans i norsk velferdsforskning*. Kapittel. s. 69-86. Universitetsforlaget.
* Fimreite, Anne Lise; Hagen, Kåre (2009). Partnerskapet mellom stat og kommune: Velferdspolitikkens territorielle dimensjon revisited? Tidsskrift for velferdsforskning. Vol. 12.
* Hagen, Kåre (2006). EU "soft law" social policy: Sustainable state or institutional deficiency?. *From and Sitter (eds), Europe's Nascent State? Public Policy in the European Union*. Gyldendal Akademisk.
* Sverdrup, Ulf; Hagen, Kåre (2003). Isfrontene tiner i synet på norsk EU-medlemskap. Horisont : næringspolitisk skriftserie. Vol. 4.
* Osmundsen, Petter; Schjelderup, Guttorm; Hagen, Kåre; Hagen, Kåre (2000). Personal income taxation under mobility, exogenous and endogenous welfare weights, and asymmetric information. Journal of Population Economics.
* Hagen, Kåre (1999). Sosialpolitikk - fra norsk velferdsstat til europeisk velferdsmarked. Claes, Dag Harald; Tranøy, Bent Sofus (Red.). *Utenfor, annerledes og suveren? Norge under EØS-avtalen*. Kapittel. Fagbokforlaget.
* Hagen, Kåre (1999). Europeanisation of the Welfare State: A Nordic perspective. Bouget, Denis; Palier, Bruno (Red.). *Comparing Welfare Systems in Europe*. s. 661-690.
* Hagen, Kåre (1999). Konkurranseutsetting: Økonomi eller politikk. Bay, Ann-Helén; Hagen, K.; Riis, Christian; Sørensen, Roar (Red.). *Konkurranseutsetting av velferdsstaten? Konsekvenser av anbudskonkurranser og fritt forbrukervalg*.

## Referanser
Arild Nesbakken

**Arild Nesbakken** (født 24. oktober 1950) er en norsk lege, forsker og professor.

Nesbakken arbeider som overlege ved avdeling for gastro- og barnekirurgi ved Oslo universitetssykehus. Han er også professor ved Universitetet i Oslo innen samme fagfelt. Han har blant annet forsket på mulige biomarkører for tarmkreft. Han har vært en del av forskergruppen ved K.G. Jebsen senter for tarmkreft under ledelse av professor Ragnhild A. Lothe.

## Referanser


## Eksterne lenker
*
Beate Benestad

**Beate Benestad** (født 1980) er en norsk lege og forsker. Hun tok sin doktorgrad ved Universitetet i Oslo.

Benestad er ansatt ved Sykehuset i Vestfold. Hun har forsket på blant annet fedme hos barn.

## Referanser


## Eksterne lenker
*
Valprövningsnämnden

**Valprövningsnämnden** (**VPN**) er en svensk myndighet i underlagt Riksdagen som prøver klager relatert til valg i Sverige (blant annet de fattet av Valmyndigheten og av länsstyrelser). Medlemmene av VPN utnevnes av Riksdagen. VPNs beslutninger kan ikke overklages. Lederen må være eller ha vært dommer og kan ikke tilhøre Riksdagen.

VPN ble etablert den 1. januar 1975, da den nye regeringsformen begynte å gjelde.

## Eksterne lenker
*Riksdagen: Valprövningsnämnden
*Om Valprövningsnämnden på Valmyndighetens webbplats
*Regeringsformen: 3 kap. Riksdagen – se 12 §.
Morten Laane

**Carl Morten Motzfeldt Laane** (1940–2024), vanligvis omtalt som **Morten Laane**, var en norsk biolog og professor emeritus ved Universitetet i Oslo. Han arbeidet særlig med studier av cellestrukturer og med bruk av mikroskopiske metoder i biologisk forskning.

## Utdanning og karriere
Laane ble født i Tønsberg. Han studerte biologi ved Universitetet i Oslo og tok graden cand.real. i 1964. Samme år ble han ansatt som vitenskapelig assistent ved universitetet innen genetikk.

Han fortsatte senere forskerutdanning ved Universitetet i Bergen og avla i 1971 dr.philos.-graden. Avhandlingen behandlet organiseringen av cellekjerner og andre strukturer hos muggsopper i slekten *Penicillium*.

I 1973 ble han ansatt som førsteamanuensis ved Botanisk laboratorium ved Universitetet i Oslo. Han ble senere professor ved universitetet, i fagmiljøet som i dag inngår i Institutt for biovitenskap.

## Forskning
Laane publiserte en rekke vitenskapelige arbeider innen cellebiologi og mikroskopi. Forskningen omfattet blant annet studier av strukturer i celler hos mikroorganismer og bruk av mikroskopiske metoder i biologiske analyser.

I studier av muggsopper beskrev han en cellulær struktur som senere er omtalt som en «centrioleplate». Arbeidet inngikk i undersøkelser av celleorganisering hos filamentøse sopper.

Han deltok også i forskningsprosjekter der biologiske problemstillinger ble undersøkt med biofysiske metoder. I slike studier ble blant annet slimsoppen *Physarum polycephalum* brukt som modellorganisme.

Laane samarbeidet også med forskere internasjonalt, blant annet den amerikanske biologen Lynn Margulis.

Han var medlem av Royal Microscopical Society i Oxford.

## Borrelia-forskning
I 2010-årene deltok Laane i et forskningsprosjekt ved Universitetet i Oslo der borrelia-bakterier ble undersøkt ved hjelp av mikroskopiske metoder. Prosjektet førte til faglig uenighet om metodene og tolkningen av resultatene.

Statens helsetilsyn vurderte prosjektet og påla universitetet å stanse forskningen.

## Bibliografi
* 2007: *Moderne mikroskopi med enkle metoder*, med Thore Lie (Fagbokforlaget)

## Referanser